《晚步松岭》
明代·释今鸷

依依岩畔挺虬姿，犹爱寒云恋旧枝。小立斜阳离幻境，抗怀千旧在斯时。

蝉吟风叶如知晚，鹤啄霜毛亦觉衰。剩有枯藤长作伴，竹坳松岛一支持。

作者简介：今鸷，字慧则。番禺人。乐说和尚仲兄。诸生。原名向高，与兄舒齐名。世乱，隐居山野，教授生徒自给。清圣祖康熙四年（一六六五）受具，充丹霞化主，顷侍天然老人于归宗。十四年，归雷峰，典客六年。时福州长庆丛席久虚，绅士再三恳老人主法，颔之，遣鸷入闽。会老人退休净成，遂留长庆守待。至老人入寂后，归雷峰坐蜕。事见清徐作霖、黄蠡《海云禅藻集》卷三。